b"\n_START_ARTICLE_\nDimorfisme (geologia)\n_START_PARAGRAPH_\nEl dimorfisme \xc3\xa9s la propietat per la qual alguns minerals o subst\xc3\xa0ncies qu\xc3\xadmiques poden existir en dos sistemes cristal\xc2\xb7lins diferents mentre tots dos tenen la mateixa f\xc3\xb3rmula qu\xc3\xadmica. Per exemple, el carbonat de calci (CaCO\xe2\x82\x83) pot existir com a calcita trigonal o aragonita ortorr\xc3\xb2mbica. El terme dimorf, s'empra per a qualsevol dels dos sistemes en qu\xc3\xa8 s'ordena un mineral o subst\xc3\xa0ncia que presenta dimorfisme. Si la subst\xc3\xa0ncia o mineral presenta tres possibles sistemes cristal\xc2\xb7lins s'anomena trimorfisme; si en presenta quatre o m\xc3\xa9s, polimorfisme."